კულტურის, განათლების, სპორტის და ახალგაზრდობის საქმეთა სამსახურის ანგარიში 2017 წლის 3 აპრილიდან 2018 წლის მაისის ჩათვლით

წარმოგიდგენთ კულტურის, განათლების, სპორტის და ახალგაზრდობის საქმეთა სამსახურის ანგარიშს და შევეხებით იმ მნიშვნელოვან პროექტებს და მიმართულებებს, რომელთაც უშუალოდ ახორციელებს ჩვენი სამსახური.

2016 წლიდან სამსახური აქტიურად არის ჩართული სასკოლო სპორტული ოლიმპიადის ჩატარებაში. სასკოლო სპორტული ოლიმპიადის ორგანიზატორები არიან სპორტისა და ახალგაზრდობის საქმეთა სამინისტრო, განათლების სამინისტრო, საქართველოს ბავშვთა და მოსწავლე-ახალგაზრდობის სპორტული ფედერაცია. ეს გახლავთ ყველაზე მასშტაბური სპორტული პროექტი, რომელსაც ორგანიზებას უწევს ჩვენი სამსახური.

2017 წლეს ოლიმპიადაში მონაწილეობა მიიღო ხარაგაულის მუნიციპალიტეტის 16 საჯარო სკოლის 800-მდე მოსწავლე. წარმოგიდგენთ იმ სახეობებს, რომლებშიდაც მივიღეთ მონაწილეობა:

1. გეზრბენი - გოგონები, ვაჟები. 16 სკოლა, 128 მონაწილე.
2. ბადმინტონი - გოგონები, ვაჟები. 4 სკოლა, 32 მონაწილე.
3. ხელბურთი- ოგონები, ვაჟები. 3 სკოლა, 36 მონაწილე.
4. მაგიდის ჩოგბურთი- გოგონები, ვაჟები. 17 სკოლა, 68 მონაწილე.
5. მინი ფეხბურთი - ვაჟები. 14 სკოლა, 168 მონაწილე.
6. კალათბურთი - გოგონები, ვაჟები. 14 სკოლა, 84 მონაწილე.
7. ფრენბურთი - გოგონები, ვაჟები. 12 სკოლა, 144 მონაწილე.
8. მხიარული სტარტები - 11 სკოლა, 132 მონაწილე.

სასკოლო სპორტულ ოლიმპიადაში ახალგაზრდების ჩართულობა , ტრანსპორტირება რეგიონალურ ტურებზე და შესაბამისი ფორმის შეძენა უზრუნველყო ჩვენმა სამსახურმა.

აპრილის თვეში, ქუთაისის კალათბურთის ფედერაციამ ტრადიციულად ჩაატარა რეგიონალური ტური კალათბურთში გოგონებსა და ვაჟებს შორის. აღნიშნული ტურნირი დაფინანსდა ჩვენი სამსახურის მიერ. ( მონაწილეობა, ტრანსპორტირება). ხარაგაულის კალათბურთელ გოგონათა ნაკრებმა დაიკავა მეორე ადგილი რეგიონალურ ტურში.( ნაკრების წევრი ელისო კიკნაძე მიწვეული იქნა საქართველოს ეროვნულ ნაკრებში ).

1 აპრილს "ხარაგაულის სპორტის განვითარებისა და მართვის მუნიციპალური ცენტრის" სპორტულ დარბაზში ჩატარდა თამაზ გიორგაძის ხსოვნისადმი მიძღვნილი ტურნირი ბერძნულ- რომაულ ჭიდაობაში 2005-2007 წლებში დაბადებულ ჭაბუკებს შორის,სადაც მონაწილეობდნენ: ბორჯომის, ხაშურის, ბაღდათის, ზესტაფონის, თერჯოლის, ჭიათურის, წყალტუბოს, ქუთაისის და ხარაგაულის ნაკრები გუნდები.

ჩვენი სამსახურის ორგანიზებით, მოეწყო შეხვედრა საქართველოს ჩემპიონთან თავისუფალ ჭიდაობაში ზაურ ბერაძესთან.

მაისის თვეში, ჩატარდა მინი ფეხბურთის ტურნირი ორგანიზაციებს შორის.

აგვისტოს თვეში, გაიმართა სოფელ ვახანში მერაბ არევაძის სახელობის სახალხო დღესასწაული, სოფელ ხევში მძლეოსნობის ტურნი. გამარჯვებულები დაჯილდოვდნენ სიგელებით და ფასიანი საჩუქრებით.

ჩვენმა ფალავნებმა მონაწილობა მიიღეეს ქუთაისში გამართულ ,,2 მაისობის სახალხო დღესასწაულში“.

ივნისის თვეში, ჩატარდა სამაგიდო თამაშების ჩემპიონატი მოყვარულთა შორის.

აღინიშნა სხვადასხვა სპორტული თარიღები: საერთაშორისო ოლიმპიური დღე, მსოფლიო რბენის დღე და სხვა.

ჩვენი სამსახურის ერთ-ერთი მნიშვნელოვანი მიმართულება გახლავთ **ინტელექტუალური პოტენციალის გამოვლენა-ხელშეწყობა.** ამ მიზნით მუნიციპალიტეტში უკვე 20 წელზე მეტია ტარდება ინტელექტუალური თამაშები ,,რა?სად?როდის?“. 2017 წელს ჩატარდა ინტელექტუალური თამაშების ორი შეხვედრა. ტრადიციულად აღინიშნა ინტელექტის დღე, რომელშიც მონაწილეობა მიიღო მუნიციპალიტეტის ყველა საჯარო სკოლამ.

წლის განმავლობაში კულტურის სამსახური და კულტურული მიმართულების ა.ი.პ.-ების მიერ აღინიშნა მნიშვნელოვანი კალენდარული თარიღები.

სამსახურის ორგანიზებით აღინიშნა წლის განმავლობაში ყველა მნიშვნელოვანი თარიღი:

3-8 მარტს - დედისა და ქალთა დღისადმი მიძღვნილი საზეიმო ღონიძიებები ჩატარდა სამუსიკო სკოლაში, მოსწავლე-ახალგაზრდობის სახლში, კულტურის ცენტრში და კულტურის ცენტრმა დღესასწაულ;ი აღნიშნა საზეიმო კონცერტით.

ქალთა დღესაწაულების ფარგლებში, ხარაგაულის ოთარ აბაშიძის სახელობის სახალხო თეატრმა სპექტაკლი გამართა სასჯელაღსრულების ქალთა მე-5 დაწესებულებაში.

9 აპრილს პატივი მივაგეთ და მოვიგონეთ ამ დღეს დაღუპული ადამიანები .

2 მაისს მონაწილეობა მივიღეთ ქუთაისობის ტრადიციულ დღესასწაულში..

9 მაისს - აღინიშნა ფაშიზმზე გამარჯვების დღე. კინოთეატრში ნაჩვენები იქნება მხატვრული ფილმი.

12 მაისს ტურიზმის ხელშეწყობის ცენტრის ორგანიზებით მოეწყო პილიგრიმული ტური რკინის ჯვარზე.

26 მაისს - აღინიშნა საქართველოს დამოუკიდებლობის დღე. ნაჩვენები იქნა ფილმი „დამოუკიდებლობის 1005 დღე“ .

1 ივნისს- ბავშვთა დაცვის საერთაშორისო დღე აღინიშნა საბავშვო ღონისძიებების კვირეულით. სამუსიკო სკოლაში გაიმართა კონცერტი კინო-მუსიკა, კინოთეატრში ჩატარდა მოსწავლე-ახალგაზრდობის სახლის კონცერტი და მოეწყო ფერადი ცარცებით ხატვა ასფალტზე.

**კლასიკური მუსიკის და საშემსრულებლო ხელოვნების პოპულარიზაციის** მიზნით ჩვენი სამსახურის ორგანიზებით სამუსიკო სკოლასთან ერთად ჩატარდა კონცერტი ,,მუსიკა ჩემი გატაცებაა“ .

სამუსიკო სკოლა წლის განმავლობაში აქტიურადაა ჩართული სხვადასხვა ღონისძიებებში, საერთაშორისო ფესტივალებში და კონკურსებში.2017 წელს „მომავლის ვარსკვლავები“-ში გამარჯვებულმა სალომე მაჭავარიანმა მონაწილეობა მიიღო იტალიაში გამართულ საერთაშორისო კონკურსზე.

ხარაგაულის ხალხური შემოქმედების სახლის ორგანიზებით გაიმართა 1 ივნისს ბავშვთა საერთაშორისო დღისადმი მიძღვნილი ფოლკლორული კონცერტი. 14 მაისს ხალხური შემოქმედების სახლთან ერთად ვარძიის ღვთისმშობლის ეკლესიაში აღინიშნა თამარობა ლიტერატურული მონტაჟით ,,თამარ მეფის სახე ქართულ ფოლკლორში“.

27 მაისს ხარაგაულის კინოთაეტრის შენობაში ჩატარდა ფოლკლორულ ანსამბლ ,,კახორის“ კონცერტი.

**თეატრის შესახებ მოსწავლეების ცნობიერების ამაღლების** მიზნით სკოლებისათვის დისკებად გამოიცა ხარაგაულის ოთარ აბაშიძის სახელობის სახალხო თეატრის სპექტაკლი ,,თანამდევი სული“-(რეჟისორი :ი.ჩხეიძე). როგორც ვიცით, 2017 წელს 180 წელი შესრულდა ილია ჭავჭავაძის დაბადებიდან . ამ თარიღთან დაკავშირებით აჭარის ტელევიზიის მიერ პროექტ ,,ტელესპექტაკლის“ ფარგლებში ჩაწერილი იქნა ხარაგაულის სახალხო თეატრის სპექტაკლი ,,თანამდევი სული“.

გასულ წელს თეატრმა მონაწილეობა მიიღო იმერეთის თეატრალურ ფესტივალში, სადაც წარმოადგინა ოტია იოსელიანის ,,ექვსი შინაბერა და ერთი მამაკაცი“. თეატრი დაჯილდოვდა ორ ნომინაციაში.

გასული წლის ივლისის თვეში თეატრი უკვე მესამედ იმყოფებოდა ლატვიის საერთაშორისო თეატრალურ ფესტივალზე .

2 აგვისტოს ხარაგაულის ოთარ აბაშიძის სახალხო თეატრმა მონაწილეობა მიიღო „ილიაობის“ დღესასწაულში.

9 აგვისტოს გაიმართა ხარაგაულის კულტურის ცენტრთან არსებული თოჯინების თეატრის პრემიერა (რეჟისორი-ი.ჩხეიძე) . წლის განმავლობაში თოჯინების თეატრი პროექტის ,,თეატრი სკოლისათვის“ ფარგლებში ნაჩვენები იქნა მუნიციპალიტეტის სოფლებში.

აქტიურ მუშაობას ეწევა რეზო თაბუკაშვილის სახელობის ლიტერატურული თეატრი. იანვარის თვეში გაიმართა პრემიერა ,, განთიადი თავდადებულის საფლავზე“ , რომელიც მიეძღვნა დიმიტრი ყიფიანის ხსოვნას, 2 მარტს გაიმართა ლიტერატურული თეატრის სპექტაკლი ,,ვარ ჩემი ქვეყნის გულდამწვარი ჭირისუფალი“, და 28 სექტემბერს - ,,შეჩერდი ორივე მხარეს საქართველოა“. მიეძღვნა ჟიული შარტავას ხსოვნას (რეჟ. იზა ვეფხვაძე). თეატრი სპექტაკლებს მართავს, როგორც მუნიციპალიტეტში, ასევე მის ფარგლებს გარეთ.თეატრი ახორციელებს პროექტს „ჩემი საქართველო აქ არის“.პროექტის ფარგლებში სპექტაკლები გაიმართა საქართველოს სხვადასხვა რეგიონებში.

**ქართული ღვინის პოპულარიზაციის** მიზნით ხარაგაულის ისტორიულ მუზეუმში მოეწყო ოჯახური ღვინის დეგუსტაცია-კონკურსი. 18 მაისს აღინიშნა ეროვნული სამოსის დღე. 27 მაისს აღინიშნა მუზეუმების საერთაშორისო დღე.აგრეთვე განხორციელდა პროექტები: ,,მუზეუმების ღამე“, ,,ნორჩი არქეოლოგები“ ,,მოხალისე გიდები“ ,,მოხატული კერამიკა“, ,,ჩვენ ვხატავთ ანიმაციას“, ,,გაცოცხლებული სურათები“, შემოდგომა იმერეთში“ და სხვა. 23 ივლისს მუზეუმში გაიხსნა ლევან ცუცქირიძის სახელობის გალერეა. მუზეუმს საჩუქრად გადაეცა 50-მდე მხატვრული ტილო.

გასულ წელს ჩვენი სამსახურის მიერ მხარდაჭერილი და წახალისებული იქნა **ახალგაზრდული ინიციატივები:**  ქუჩის კალათბურთის ჩემპიონატი და პროექტი „კონსტიტუცია- გზა თავისუფლებისაკენ “.

ჩვენი სამსახურის ორგანიზებით მოეწყო ექსკურსია მუნიციპალიტეტის სოციალურად დაუცველი ბავშვებისათვის საქართველოს ეროვნულ გალერეაში კარავაჯო, ბოტიჩელის ნამუშევრების გამოფენაზე.

ტურიზმის ხელშეწყობის ცენტრის ორგანიზებით 2017 წლის 24 მარტს მოეწყო ჯომარდობა მდინარე ჩხერიმელაზე.

13 სექტემბერს მოეწყო ტრადიციული შეხვედრა პირველკურსელებთან (ორგანიზატორი ტურიზმის ხელშეწყობის ცენტრი).

ასევე 15-17 სექტემბერს ბორჯომ-ხარაგაულის ეროვნულ პარკში ჩატარდა ელექტრონული მუსიკის კონცერტი და 23-24 სექტემბერს ,,სალაშქრო რალი“ ახალგაზრდების ინიციატივით.

ივლისის ბოლოს ტურიზმის ხელშეწყობის ცეტრის მიერ მოეწყო საზაფხულო ბანაკი სოფ.ლეღვანში.

**ქორეოგრაფიული ხელოვნების პოპულარიზაციას** ემსახურება ქორეოგრაფიული ფესტივალი ,,კიდევაც დაიზრდებიან“. 2017 წელს უკვე მეცხრედ ჩატარდა და მასში მონაწილეობა მიიღო როგორც ადგილობრივმა, ისე სხვა მუნიციპალიტეტის სტუმრებმა. ფესტივალი ეძღვნება ქორეოგრაფიის დღეს 11 ივნისს.

წლის განმავლობაში აქტიურად მიმდინარეობს მუშაობა **მოსწავლე-ახალგაზრდობის მხატვრული შემოქმედების უნარების გამოვლენის და ხელშეწყობისათვის.** სამსახურის მიერ თითქმის ყველა ღონისძიებაში ჩართული არიან მოსწავლე-ახალგაზრდები. აქტიურად ხდება მათი ჩართვა სხვადასხვა ფესტივალებში, კონცერტებში, კონკურსებში და ა.შ.

მოსწავლე-ახალგაზრდობის სახლმა მონაწილეობა მიიღო გიორგი ცაბაძის სახელობის კონკურსძში ,,ჩემი საქართველო აქ არის“ და დაიკავა პირველი ადგილი.

2017 წელს მონაწილეობა მივიღეთ კონკურსში ,,იმერეთის ხმა, რომელიც გაიმართა ქუთაისში აპრილის თვეში და ხარაგაულელმა მონაწილე მადონა შველიძემ მოიპოვა პირველი ადგილი, ზესტაფონში გამართულ ტრადიციულ ფესტივალში ,,სულიკო2017 „ თიკო ჯანიაშვილმა მოიპოვა ,,გარნ-პრი“.

შარშან სტუმრად იმყოფებოდა ესტონეთის დელეგაცია. 6 აპრილს კინო-თეატრში ჩატარდა კონცერტი სტუმრების მონაწილეობით.

აპრილის თვეში სამუსიკო სკოლამ უმასპინძლა ლიტვის დელეგაციას.

**წიგნისა და ლიტერატურის პოპულარიზაციისათვის** ცენტრალურ ბიბლიოთეკაში გრძელდება შეხვედრები გამოჩენილ მწერლებთან, პოეტებთან და საზოგადო მოღვაწეებთან.

პროექტის ფარგლებში მოეწყო შეხვედრა დათო ტურაშვილთან, კონსტანტინე გამსახურდიასთან, ეროვნული ბიბლიოთეკის დირექტორთან გიორგი კეკელიძესთან, რეჟისორ რამაზ ბლუაშვლთან, პოეტ გაგა გომერთელთან.

აპრილის ბოლოს ,,საბიბლიოთეკო კვირეულის“ ფარგლებში ჩატარდა ღონისძიებები ცენტრალურ ბიბლიოთეკაში, საბავშვო ბიბლიოთეკაში და სასოფლო განყოფილებებში.

18 დეკემბრიდან 31 დეკემბრის ჩათვლით ხარაგაულის მუნიციპალიტეტში მიმდინარეობდა საახალწლო ღონისძიებები. ღონისძიებებში ჩართული იყო კულტურული მიმართულების ყველა ა.ი.პ.ი. წარმოგიდგენთ აღნიშნულ ღონისძიებებს:

1. **18** დეკემბერი 14 სთ- ხარაგაულის კულტურის ცენტრთან არსებული თოჯინების თეატრის სპექტაკლი სოფ ბორითში.(ბორითის კულტურის ცენტრი).
2. **18** დეკემბრიდან - **28** დეკემბრამდე სკოლამდელ დაწესებულებათა გაერთიანების საახალწლო ღონისძიებები და ამ დაწესებულებასთან არსებული თოჯინების თეატრის გასვლითი სპექტაკლები “მაშა და დათვი” სოფლებში.
3. **20** დეკემბერი **13** სთ-საბავშვო ზღაპარი. საბავშვო ბიბლიოთეკა
4. **20** დეკემბერი **14** სთ - “ რას, სად , როდის?” საახალწლო ფორმატი. კულტურის სამსახური (კინოთეატრის შენობა )
5. **21** დეკემბერი **13** სთ-საახალწლო მხიარული სტარტები - კულტურის სამსახური ( სპორტდარბაზი )
6. **22** დეკემბერი 15 სთ - სამუსიკო სკოლის საახალწლო კონცერტი
7. **25** დეკემბერი**14** სთ- საახალწლო ნუგბარის დამზადება „ალილოსათვის“.

( ხარაგაულის ისტორიული მუზეუმი )

1. **25 -29** დეკემბრი **14** სთ- საახალწლო ღონისძიებები მუნიციპალიტეტის საჯარო სკოლებში.
2. **25 -28** დეკემბერი **15** სთ- საახალწლო ღონისძიება სასოფლო ბიბლიოთეკებში(სოფ ნადაბური,თეთრაწყარო.ბაზალეთი)
3. **25** დეკემბერი **12** სთ - ხარაგაულის N 1 საბავშვო ბაღში კონკურსი-გამოფენა „საახალწლო დეკორაციები“.
4. **26** დეკემბერი **12** სთ - წინასაახალწლო ღონისძიება ჩვენი ,,მარჯვე ხელებით ’’ შშმ პირებისა და სოციალურად დაუცველი ბავშვებისათვის. მერიის ჯანმრთელობისა და სოციალური დაცვის სამსახური.
5. **27** დეკემბერი **15** სთ- მოსწავლე ახალგაზრდობის სახლის კონცერტი.

( კინოთეატრი )

1. **28** დეკემბერი  **15** სთ- კინოთეატრი - საახალწლო ანიმაციური ფილმის „საშობაო ზღაპარის“ ჩვენება .
2. **29** დეკემბერი **15** სთ - ხარაგაულის კულტურის ცენტრის კონცერტი.
3. **29** დეკემბერი **19** სთ - ჯას-ბენდი „კანუდოსის“კონცერტი ღია ცის ქვეშ. ტურიზმის განვითარებისა და ხელშეწყობის ცენტრი .( მერიის წინ )
4. **30** დეკემბერი **18** სთ - ღია ცის ქვეშ ელექტრონული მუსიკის კონცერტი.ტურიზმის განვითარებისა და ხელშეწყობის ცენტრი .( მერიის წინ )
5. **31** დეკემბერი **13** სთ- საახალწლო შოუ ბავშვებისათვის ზღაპრის გმირებთან ერთად.ხარაგაულის მუნიციპალიტეტის მერია, კულტურის სამსახური. (მერიის წინ)
6. **7** იანვარი - საშობაო ალილო
7. **14** იანვარი **14** სთ. - ხალხური შემოქმედების სახლის კონცერტი.( ხალხური შემოქმედების სახლი).

2018 წელს გრძელდება სასკოლო სპორტული ოლიპიადა. მონაწილეობას ვღებულობთ მინიფეხბურთში, კალათბურთში, გეზრბენში, მაგიდის ჩოგბურთში, მხიარულ სტარტებში. ოლიმპიადაში ჩართულია მუნიციპალიტეტის 11 საჯარო სკოლის 200-მდე მოსწავლე. მუნიციპალიტეტში გამარჯვებულმა გუნდებმა მონაწილეობა მიიღეს რეგიონალურ ტურებში, რომელიც გაიმართა ქუთაისში. რეგიონალური ტურები დაიწყო აპრილის თვეში და გაგრძელდა მაისის ბოლომდე. ვერტყვიჭალის საჯარო სკოლის გოგონათა გუნდმა დაიკავა მესამე ადგილი კალათბურთში.

აპრილის თვეში ქუთაისის კალათბურთის ფედერაცია ტრადიციულად ატარებს რეგიონალურ ტურებს კალათბურთში ვაჟებს შორის. აღნიშნული ტურნირში მონაწილეობა დაფინანსდა ჩვენი სამსახურის მიერ.

მაისის თვეში ჩვენმა ფალავნებმა მონაწილეობა მიიღეს ქუთაისობის სახალხო დღესასწაულში, სადაც გაიმართა ქართული ჭიდაობის ტურნირი. ჩვენმა ფალავნებმა დაიკავეს საპრიზო ადგილები.

მაისში მონაწილეობა მივიღეთ პროექტში ,,სპორტი ბარიერების გარეშე“. მონაწილეობდა ვახანის, ხიდრის, კიცხის, ვარძიის, ბორის, ბორითის და დაბის N3 საჯარო სკოლის გუნდები. მონაწილეობა მიიღეს სპორტის სხვადსხვა სახეობაში: ფეხბურთი, კალათბურთი და ჭადრაკი.

ჩვენი სამსახურის მიერ ხდება წახალისება და პრიზების შეძენა მუნიციპალიტეტის ადმინისტრაციულ ერთეულებში გამართულ სხვადასხვა სპორტულ ღონისძიებებში გამარჯვებულთათვის, კერძოდ: სოფ.ვახანში მერაბ არევაძის სახელობის სახალხო დღესასწაული, სოფელ ზვარეში, თამაზ გიორგაძის სახელობის ტურნირი , ბორითში მახარე ბარბაქაძის სახელობის ტურნირი, ხევში ტურნირი ,,გაზაფხულის მერცხლები“და ა.შ.

2012 წლიდან ვახორციელებთ პროექტს ,,მხიარული სტარტები“. პროექტი წელსაც გაგრძელდება.

ჩვენს მუნიციპალიტეტში უკვე 20 წელია მიმდინარეობს პროექტი ,,რა?სად?როდის?“, სხვადასხვა კატეგორიის მოყვარულებთა შორის. 24 მაისს იგეგმება ,,რა?სად?როდის?“ დაბის საჯარო სკოლებს შორის, რომელიც ეძღვნება საქართველოს დამოუკიდებლობის 100 წლის იუბილეს. წლის ბოლოს აღინიშნება ამ პროექტის საიუბილეო თარიღი.

მარტის თვეში, აღინიშნა სულხან-საბა ორბელიანის 360 წლის იუბილე. ამ თარიღთან დაკავშირებით საგანმანათლებლო რესურსცენტრთან ერთად ჩავატარეთ ,,კალიგრაფიის კონკურსი“ მუნიციპალიტეტის საჯარო სკოლებში. კონკურსში გამარჯვებულ მოსწავლეებს გადაეცათ სულხან-საბა ორბელიანის წიგნები.

ქალთა საერთაშორისო დღესთან დაკავშირებით მოეწყო ქალთა ნამუშევრების გამოფენა კინოთეატრის ფოიეში. ოთარ აბაშიძის სახელობის სახალხო თეატრმა ქალბატონებს საჩუქრად მიუძღვნა სპექტაკლი ,,ექვსი შინაბერა და ერთი მამაკაცი“.

აპრილში ჩატარდა კონკურსი ,,იმერეთის ხმა“. კონკურსში მონაწილობდა 15 კონკურსანტი. ფინალისათვის შეირჩა 5 კონკურსანტი. ხუთივე ფინალისტს მიენიჭა ლაურეატის წოდება. და მოიპოვეს სხვადსახვა ნომინაციები. ფესტივალში მონაწილეობას ვღებულობთ დაარსებიდან და ხარაგაული აღნიშნულ პროექტში ყოველთვის წარმატებულად მონაწილეობს.

2 მაისს მონაწილეობა მივიღეთ ქუთაისობის სახალხო დღესასწაულში. წარმოდგენილი იქნა ხალხური ფოლკლორი, საესტრადო ნომრები და ხალხური რეწვის ნიმუშები.

მოგეხსენებათ, რომ მაისის თვე განსაკუთრებით დატვირთულია ღონისძიებებით. წელს სრულდება საქართველოს დამოუკიდებლობის 100 წლისთავი. აღნიშნულ თარიღთან დაკავშირებით 24 მაისს გაიმართება ,,რა?სად?როდის?“ დაბის საჯარო სკოლებს შორის, 25 მაისს საზეიმო კონცერტი, 26 მაისს მუზეუმში გაიმართება ამ თარიღისადმი მიძღვნილი ღონისძიება.

წლის განმავლობაში ჩვენი სამსახურის მიერ წახალისებული და დაფინანსებული იქნება ახალგაზრდული ინიციატივები.